- Hindi News
- National
- यूनिवर्सिटी शिक्षक संघ अध्यक्ष का चुनाव 10 मार्च को, साधारण सभा की बैठक बुलाई
यूनिवर्सिटी शिक्षक संघ अध्यक्ष का चुनाव 10 मार्च को, साधारण सभा की बैठक बुलाई
विक्रम यूनिवर्सिटी में शिक्षक संघ अध्यक्ष पद को लेकर अब 10 मार्च को फैसला होने की उम्मीद है। वर्तमान कार्यकारिणी का कार्यकाल चार महीने पहले ही समाप्त हो चुका है। अध्यक्ष पद के निर्वाचन को लेकर 10 मार्च को मौजूदा अध्यक्ष ने साधारण सभा की बैठक बुलाई है।
वर्तमान अध्यक्ष डॉ. आरके अहिरवार का एक वर्षीय कार्यकाल नवंबर 2016 में समाप्त हो चुका है। इसके बाद उन्होंने नवंबर में ही शिक्षक संघ की साधारण सभा भी बुलाई लेकिन पदाधिकारियों व अन्य शिक्षकों के नहीं आने के कारण चुनाव को लेकर कोई प्रक्रिया नहीं हो सकी। अध्यक्ष डॉ. अहिरवार ने बताया 10 मार्च को दोपहर तीन बजे प्राचीन भारतीय इतिहास, संस्कृति एवं पुरातत्व अध्ययनशाला में साधारण सभा की बैठक बुलाई गई है। साधारण सभा द्वारा निर्वाचन अधिकारी नियुक्त कर अध्यक्ष पद हेतु निर्वाचन प्रक्रिया पूर्ण की जाएगी। बैठक में सभी शिक्षक सदस्यों से उपस्थित होने का अनुरोध किया गया है। यूनिवर्सिटी में शिक्षक संघ अध्यक्ष का पद काफी महत्वपूर्ण आैर प्रभावशाली माना जाता है। यही कारण है कि कई सीनियर प्रोफेसर अध्यक्ष बनने में काफी दिलचस्पी रखते हैं। सांसद डॉ. चिंतामणि मालवीय भी यूनिवर्सिटी शिक्षक संघ के अध्यक्ष रह चुके हैं। हालांकि इस बार अब तक किसी भी प्रोफेसर की ओर से अध्यक्ष पद के लिए दावेदारी प्रस्तुत नहीं की गई है। ऐसे में सर्वानुमति से अध्यक्ष चुने जाने की संभावना है।
सेमिनार आज
उज्जैन | भारतीय महाविद्यालय में गुरुवार दोपहर 12 बजे व्यक्तित्व विकास- दुख से संतुष्टि की ओर विषय पर सेमिनार होगा। प्रमुख वक्ता कालिदास कन्या महाविद्यालय के प्राध्यापक डॉ. हरीश व्यास होंगे। अध्यक्षता संस्थाध्यक्ष कृष्णमंगलसिंह कुलश्रेष्ठ करेंगे।
tgl_Latn sot_Latn hin_Deva hin_Deva hin_Deva hin_Deva mai_Deva hin_Deva